Espoon lasitehdas

Espoon lasitehdas toimi Espoossa lähellä Espoon rautatieasemaa vuosina 1912–1922. Tehdas valmisti viina- ja maitopulloja mutta siirtyi vuonna 1920 valmistamaan ikkunalasia.  

Espoon lasitehtaan toiminta päättyi 2. – 3. marraskuuta 1922 tapahtuneeseen koko tehdasalueen tuhonneeseen tulipaloon, joka aiheutti miljoonan markan vahingot. Ainoastaan tehtaan makasiinirakennus säilyi. Tehtaan omistanut Alb. Kindberg siirsi palon jälkeen tehtaan toiminnan Lahteen Fellmanin entiseen selluloosatehtaaseen.  Samana vuonna 1922 perustettiin sitten Lahden lasitehdas joka otti käyttöön ensimmäisenä Suomessa ikkunalasin koneellisen valmistuksen vuonna 1926.

Lähteet 

Espoon historia
Suomen lasitehtaat
Suomen teollisuushistoria